text: انسانی حقوق کے قومی کمیشن این ایچ آر سی کے چیئرپرسن اور ممبران کے لئے سلیکشن کے عمل کی شفافیت کے بارے میں وضاحت کرتے ہوئے جناب امت شاہ نے کہا کہ سلیکشن کمیٹی ایک گونا گوں نوعیت کی ہے جس میں وزیر اعظم و مرکزی وزیرداخلہ کے علاوہ لوک سبھا کے اسپیکر اور راجیہ سبھا کے نائب چیئر پرسن کے ساتھ ساتھ دونوں ایوانوں کے اپوزیشن لیڈر شامل ہیں۔ جناب شاہ نے کہا کہ اس طرح کی وسیع اور گونا گوں کمیٹی کے فیصلے کو بے اعتمادی کے طور پر نہیں دیکھا جانا چاہئے۔